Apt.

"" הוא סינגל של הזמרת הדרום קוריאנית רוזה והזמר האמריקאי ברונו מארס. הוא יצא לאור ב-18 באוקטובר 2024 תחת הוצאת אטלנטיק רקורדס.

 רקע 
רוזה צפתה בהופעה של ברונו מארס באוגוסט 2024, ופרסמה תמונה שלה עם חולצה של מארס באולפן הקלטות. ב-17 באוקטובר רוזה ומארס העלו פוסטים לאינסטגרם המתעדים ערב בילוי משותף, מה שהעלה השערות כי הם רומזים על שיתוף פעולה עתידי ביניהם. רוזה פרסמה תמונת פולארויד שלה ליד ברונו מארס עם הכיתוב: "הלילה שלימדתי את ברונו לשחק במשחק שתייה קוריאני". מארס הגיב לפוסט שלה וציין שנהנה, והתייחס בנימה משועשעת לניסיון של רוזה לנשק אותו. הפוסטים יצרו שמועות על שיתוף פעולה מוזיקלי עתידי, במיוחד לאחר שרוזה חתמה על חוזה עם אטלנטיק רקורדס, שמייצגת גם את מארס. רוזה יזמה את שיתוף הפעולה עם מארס ושלחה לו שלושה שירים, כולל "". במהלך ראיון רדיו, רוזה סיפרה כי מארס שאל אותה על משמעות השיר והיא הסבירה לו שמדובר במשחק שתייה קוריאני.

ב-17 באוקטובר, רוזה הכריזה על השיר, והצהירה כי הוא יצא לאור ב-18 באוקטובר. העטיפה של הסינגל מציגה את ברונו מאחורי מערכת תופים ואת רוזה עם מעיל עור על רקע ורוד.

רוזה הכריזה שהאלבום הראשון שלה, בשם Rosie, יצא ב-6 בדצמבר, ושיתפה כי עבדה קשה על האלבום הזה במשך שנה בלוס אנג'לס והשקיעה בו הרבה עבודה רגשית. השיר הוא סינגל מקדים מתוך האלבום.

 הרכב 
השיר הוא שיר פופ-פאנק עם קצב קליט. הוא הופק בשיתוף עם מפיקים נחשבים כמו סירקט, עומר פדי, ורוג'ט צ'הייד.

השיר מבוסס על משחק השתייה הקוריאנית הפופולרי, "אפטו" (קיצור בדרך הנהוגה בקוריאה - בדומה ל"ראשי תיבות" - של המילה דירה באנגלית: "apartment"), וכולל את המילה במבטא קוריאני, שבו המשתתפים מניחים את ידיהם זו על גבי זו כחיקוי לבניין דירות ומוציאים אותן לפי קריאת המספר של "הקומה". רוזה שילבה מוטיבים מהמשחק יחד עם מארס כדי ליצור שיר קליט בהשראת הלהיט "Hey Mickey". רוזה חששה תחילה שהתוכן של השיר קליל מדי, ואף ביקשה מהצוות למחוק את השיר, אך הוא הפך לפופולרי בזכות הקלילות והגיוון.

 וידאו קליפ 
מארס ביים את הקליפ של השיר לצד דניאל ראמוס, בו הוא נראה מניף את דגל קוריאה הדרומית ומשתתף בריקוד יחד עם רוזה.

ב-5 בדצמבר 2024 השיר הגיע להישג משמעותי כשחצה את הרף של 500 מיליון צפיות, בזמן הקצר ביותר לשיר קיי-פופ.

ב-31 בינואר 2025 השיר הגיע למיליארד צפיות ובכך הפך לשיר החמישי בעולם מבחינת זמן להגיע לרף של מיליארד צפיות, תוך 105 ימים.

 הצלחה מסחרית 
השיר הפך ללהיט מידי בקוריאה הדרומית, והגיע לראש מצעדי המוזיקה במדינה ללא קידום משמעותי וזכה להצלחה רבה גם בפלטפורמות הקוריאניות, כולל מלון, ג'יני ופלואו. כבר ביום הראשון לאחר יציאתו הגיע למקום השלישי במצעדים הגלובליים של ספוטיפיי ולמקום ה-11 במצעד האמריקאי. תוך ארבעת הימים הראשונים ליציאתו, השיר הגיע ל-13.32 מיליון השמעות בארצות הברית בלבד. השיר הוביל את מצעדי ההשמעות היומיות בספוטיפיי, גם בארצות הברית וגם ברמה הגלובלית. השיר צבר גם 5,700 הורדות בארבעה הימים הראשונים ליציאתו.

השיר נמצא במקום הראשון במצעד הסינגלים הרשמי של ניו זילנד נכון ל-28 באוקטובר 2024. השיר גם הגיע למקום הראשון במצעד הסינגלים האוסטרלי, מה שהופך את רוזה לזמרת הקיי-פופ הראשונה שמגיעה למקום הראשון במצעד זה. השיר "" הוא הלהיט הרביעי של מארס שמגיע למקום הראשון באוסטרליה, לאחר "Just The Way You Are" ו-"Grenade" ב-2010 ו-"Uptown Funk" עם מארק רונסון ב-2014. בממלכה המאוחדת, רוזה הפכה לזמרת הקיי-פופ שהגיעה למיקום הגבוה ביותר בהיסטוריה של מצעד הסינגלים בבריטניה כשהשיר הגיע למקום הרביעי במצעד הסינגלים הבריטי. רוזה עקפה את השיא הקודם שהחזיקה פגי גו, שהגיעה למקום החמישי עם השיר "(It Goes Like) Nanana" ב-2023.

השיר הגיע למקום השמיני בבילבורד הוט 100 עם 25 מיליון האזנות, 3.2 מיליון השמעות ברדיו, ו-14,000 מכירות. בכך, רוזה היא הזמרת הראשונה בז'אנר הקיי-פופ שנכנסה לעשירייה הפותחת במצעד. עבור מארס זהו השיר ה-20 שמגיע לעשירייה הפותחת במצעד הוט 100.

בישראל זכה השיר להצלחה גדולה בצאתו, ונכנס היישר למקום הראשון במצעד ההשמעות של מדיה פורסט. כמו כן, נכנס למקום הרביעי במצעד הלועזי של היטליסט.

השיר הוכתר כשיר המוביל של שנת 2025 בפלטפורמת אפל מיוזיק. השיר היה הנצרך ביותר גלובלית בשירות – הן בשמיעה, הן בזיהוי בשזאם, הן בהשמעות רדיו והן בקריאת מילות השיר.

 ביקורות 

בביקורת שנכתבה באתר NME, נכתב כי השיר מסמל צעד נועז ומתקדם עבור רוזה בקריירת הסולו שלה, ומאופיין בסגנון פופ-רוק מדבק ובריף מוזיקלי בהשראת טוני בסיל וג'ואן ג'ט, וכי מארס מביא תרומה קלילה ומשעשעת לשיר, אך רוזה נותרת במרכז עם קול מלא ביטחון ועוצמה.

המגזין פייפר מפרסם רשימה שבועית של 10 שירים מומלצים, שנבחרים מתוך שירים חדשים שיצאו, השיר "Apt." נכלל ברשימה, ומתואר כשיר פופ-רוק שובב וקצבי. הקליפ לשיר מתואר ככיפי במיוחד, עם אווירה שמזכירה את הסגנון של הטינג טינגס.

מדור "Friday Music Guide" של בילבורד מציג את ההוצאות המוזיקליות החשובות של השבוע. השיר נכלל במדור ותואר כקטע פופ קליט ומסוגנן, מלא בקריאות קצביות המעודדות קהל להשתתף במחיאות כפיים. בנוסף נכתב כי שיתוף הפעולה עם מארס מוסיף לשיר נופך מיוחד, עם פוטנציאל לביצועי לייב מקפיצים.
ארגוןרשימהמיקוםמקורחברת המצעדים הרשמית40 השירים הטובים ביותר לשנת 20255

 פרסים ומועמדויות 
פרסשנהקטגוריהתוצאהמקורפרס המוזיקה האמריקאית26 במאי 2025שיתוף הפעולה של השנהפרס בחירת הילדים של ניקלודיאון21 ביוני 2025שיתוף פעולה מוזיקלי אהובפרס הווידאו קליפים של MTV6 בספטמבר 2025קליפ השנהשיר השנההפופ הטוב ביותרשיתוף הפעולה הטוב ביותרהבימוי הטוב ביותרהניהול האמנותי הטוב ביותרהאפקטים הוויזואליים הטובים ביותרפרס MAMA29 בנובמבר 2025שיר השנהשיתוף הפעולה הטוב ביותר

 מיקומי שיא 

 מצעדי סוף שנה 

 נתוני מכירות 

 ביאורים 

 קישורים חיצוניים 

 הערות שוליים 

קטגוריה:שירי ברונו מארס
קטגוריה:שירי רוזה
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי איימי אלן
קטגוריה:שירים שנכתבו על ידי עומר פדי
קטגוריה:שירים שהופקו על ידי סירקט
קטגוריה:שירים שהופקו על ידי עומר פדי
קטגוריה:שירי פופ פאנק
קטגוריה:שירי פופ רוק
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי פלטינה כפולה באוסטרליה
קטגוריה:שירי פלטינה כפולה בקנדה
קטגוריה:שירי פלטינה בארצות הברית
קטגוריה:שירי פלטינה בניו זילנד
קטגוריה:שירי זהב בממלכה המאוחדת
קטגוריה:סינגלים בהוצאת אטלנטיק רקורדס